open-index/open-wikipedia-markdown huggingface dataset:
மக்னீசியமும் மனச்சோர்வும்

மக்னீசியம் (Mg) மனித உடலிலும், விலங்குகள் மற்றும் தாவர அடிப்படையிலான உணவுகள், பானங்கள், உணவுப் பொருட்கள் மற்றும் மலமிளக்கிகள் போன்ற சில மருந்துகளிலும் இயற்கையாகக் காணப்படும் ஒரு கனிமமாகும்.  ஒவ்வொரு உறுப்புகளின் செயல்பாட்டிற்கும், பற்கள் மற்றும் எலும்புகளின் உருவாக்கத்திற்கும், வளர்சிதை மாற்ற செயல்முறைகளுக்கும் இது அவசியம்.  மக்னீசியத்தை மனித உடலால் உற்பத்தி செய்ய முடியாது, உணவு மூலம் மட்டுமே பெற முடியும். 

இரத்தத்தில் உள்ள மக்னீசியத்தின் அளவு சாதாரண அளவை விட (1.3 முதல் 2.1 லிட்டருக்கு மில்லிசமானம்) குறையும் போது, ஒரு நபர்  மக்னீசியம் குறைபாட்டை அனுபவிக்கிறார்.  அமெரிக்காவில்  கணக்கெடுக்கப்பட்ட பெரும்பாலான மக்கள் பரிந்துரைக்கப்பட்டதை விட மக்னீசியத்தின் தினசரி உட்கொள்ளல் குறைவாக இருப்பதாக தெரிவிக்கின்றனர். சில குழுக்கள் குறிப்பாக இரைப்பை குடல் நோய்கள் உள்ளவர்கள், வகை 2 நீரிழிவு நோயாளிகள், மது சார்பு உள்ளவர்கள் மற்றும் வயதானவர்கள் உட்பட போதுமான மக்னீசியம்  குறைவு அளவைக் கொண்டிருக்க வாய்ப்புள்ளது. 

நிணநீரில் மக்னீசியம் அளவு குறைவு மனச்சோர்வு அறிகுறிகளுடன் இணைக்கப்பட்டுள்ளது.  மக்னீசியம் மூளையில் உள்ள ஐப்போத்தலாமசு-கபச் சுரப்பி-அண்ணீரக அச்சில் தாக்கத்தை ஏற்படுத்துகிறது, இது மன அழுத்தத்திற்கு பதிலளிக்கும் அமைப்பைக் கட்டுப்படுத்துகிறது,  கவலையும் மனச்சோர்வும் உண்டாகின்றன.  வாய்வழி மக்னீசியம்  குறைநிரப்பி உணவுகள் இலேசானது முதல் மிதமான மனச்சோர்வுக்கு சிகிச்சையளிப்பதில் பயனுள்ளதாக இருக்கும் என்று தற்காலிகத் தகவல்கள் குறிப்பிடுகின்றன.  

மனச்சோர்வுக்கான காரணத்திற்கு போதுமான உணவு மக்னீசியம் பங்களிப்பதாக சான்றுகள் இருந்தாலும், மனச்சோர்வுக்கு சிகிச்சையளிப்பதில் மக்னீசியத்தின்  செயல்திறனை உறுதிப்படுத்த சுயாதீனமான மருத்துவ பரிசோதனைகள் தேவைப்படுகின்றன.

உணவுப் பொருட்கள் அல்லது மருந்துகளில் இருந்து அதிகப்படியான மக்னீசியம் உட்கொள்வது மக்னீசியம் நச்சுத்தன்மையை ஏற்படுத்தும்.  இது மனச்சோர்வின் அறிகுறிகளை உருவாக்கவும் வழிவகுக்கும்.  நுண்ணுயிர் எதிர்ப்பிகள் மற்றும் சிறுநீரிறக்கிகள் போன்ற பல மருந்து வகைகளுடனும் மக்னீசியம் எதிர்மறையாக தொடர்பு கொள்ளலாம்.  எனவே மருந்துகளை தவறாமல் உட்கொள்பவர்கள் மக்னீசியம் குறைநிரப்பி உணவுகளை எடுத்துக் கொள்ளத் தொடங்குவதற்கு முன் சுகாதார வழங்குநரை அணுக வேண்டும். 

## மேற்கோள்கள்

பகுப்பு:மக்னீசியம்
பகுப்பு:உளநோயியல்
வைரமணி

**வைரமணி**  (*Vairamani*) இந்தியாவின் கேரள மாநிலம் இடுக்கி மாவட்டத்தில் இருந்த ஒரு கிராமம் ஆகும்.  வைரமோணி என்றும் இதை அழைக்கிறார்கள். 1974 ஆம் ஆண்டு இடுக்கி அணையின் நீர்த்தேக்கத்தில் தண்ணீர் நிரம்பியதால் கிராமம்  அப்போது தண்ணீரில் மூழ்கியது.

## வரலாறு
.சே.பா. இராமசுவாமி ஐயர் காலத்தில் ஏற்பட்ட உணவுப் பற்றாக்குறையால், சதுப்பு நிலங்களை குத்தகைக்கு விடுவதற்கான முடிவின் ஒரு பகுதியாக, மக்களுக்கு தலா 5 ஏக்கர் நிலம் வழங்கப்பட்டது.  இந்த கிராமங்களில் நெல் சாகுபடி செழிப்பாக இருந்தது. இந்திய சுதந்திரத்திற்குப் பிறகு இந்தக் கிராமம் கேரளாவின் இடுக்கி மாவட்டத்தின் ஒரு பகுதியாக மாறியது. பின்னர் ஆட்சிக்கு வந்த  பொதுவுடமைக் கட்சி  அரசு, கேரள மாநிலம் உருவான பிறகு அந்த நிலத்தை குடும்பங்களுக்கு வழங்கியது.

தொடுபுழாவிற்கும் கட்டப்பனாவிற்கும் இடையே உள்ள முக்கிய நகரமான வைரமணி, குதிரைக்குத்தி, மய்யண்ணா, கயனாட்டுப்பாறை, வெங்கனம், சுருளி, க்டவரா, முத்திகண்டம் மற்றும் நடக்கவயல் ஆகிய கிராமங்களின் வணிக மையமாக இருந்தது. கிராமம் முற்றாக வெளியேற்றப்படுவதற்கு முன்னர் இங்கு 2000 எண்ணிக்கைக்கும்  மேற்பட்ட குடும்பங்கள் வசித்து வந்தன. அணை கட்டுவதற்கு முன், வைரமணி வழியாக கட்டப்பனாவுக்கு வனப்பகுதி வழியாக மோட்டார் வாகனம் செல்லும் சாலை இருந்தது. 1974 ஆம் ஆண்டில்  இடுக்கி அணையின் நீர்த்தேக்கத்தில் தண்ணீர் நிரம்பியதால் கிராமம் தண்ணீரில் மூழ்கியது. அங்குள்ள குடும்பங்கள் வண்ணப்புரம், சாலக்குடி, மஞ்சப்ரா, கொருதோடு, சேலச்சுவடு பகுதிகளில் குடியமர்த்தப்பட்டனர். ஒவ்வொரு குடும்பத்திற்கும் 3 ஏக்கர் நிலம் வழங்கப்பட்டது. நூறு ஆண்டுகளுக்கு மேல் பழமை வாய்ந்த வைரமணியில் உள்ள புனித தாமசு தேவாலயம், புனித மேரி தேவாலயம் என்று பெயர் மாற்றம் செய்யப்பட்டு, பின்னர் குளமாவுக்கு மாற்றப்பட்டது.

## தற்போதைய நிலை
கிராமத்தின் எச்சங்களான புனித தாமசு தேவாலயத்தின் மாடிகள், வீடுகள், கடைகள் என நூறு ஆண்டுகளுக்கு மேல் பழமையானவற்றை கோடை காலத்தில் அணையின் நீர்மட்டம் 15 சதவீதத்துக்கும் கீழ் குறையும்போது காணலாம். வைரமணி இப்போது இடுக்கி வனவிலங்கு சரணாலயத்தில் உள்ள இடுக்கி நீர்த்தேக்கத்தில் உருவாக்கப்பட்ட ஒரு தீவு ஆகும். இந்த தீவு, மனித தலையீடு இல்லாமல், கோடை மாதங்களில் பல பறவைகளின் இனப்பெருக்கம் செய்யும் இடமாக மாறி வருகிறது. தற்போது வைரமணிக்கு செல்ல குளமாவில் இருந்து நீர்த்தேக்கம் வழியாக மூன்றரை மணி நேரம் படகில் பயணிக்க வேண்டியுள்ளது.

குளமாவு வன நிலையம் வைரமணி வன நிலையம் என பதிவேடுகளில் குறிக்கப்பட்டுள்ளது.

## மேற்கோள்கள்

பகுப்பு:CS1 Malayalam-language sources (ml)
பகுப்பு:இடுக்கி மாவட்டம்
வி. எம். கிரிஜா

**வி. எம். கிரிஜா** (*V. M. Girija* பிறப்பு: ஜூலை 27, 1961)  மலையாள மொழியில் எழுதும் ஓர் இந்தியக் கவிஞர் மற்றும் கட்டுரையாளர் ஆவார்.  *பிரேம் - ஏக் ஆல்பம்*, இந்தியில் இருந்து மொழிபெயர்த்த கவிதைத் தொகுப்பான *பிரணயம் ஓரல்பம்* உள்ளிட்ட பல நூல்களை வெளியிட்டுள்ளார். கேரள சாகித்ய அகாதமி இவருக்கு 2018 ஆம் ஆண்டிற்கான சிறந்த கவிஞர் விருதை வழங்கியது மேலும் 'இலக்கியத்துக்கான சங்கம்புழா விருது' மற்றும் 'பஷீர் அம்மா மலையாள புரசுகாரம்' ஆகியவற்றைப் பெற்றுள்ளார்.

## சுயசரிதை
வி. எம். கிரிஜா ஜூலை 27, 1961 இல் வடக்கேப்பட்டு வாசுதேவன் பட்டத்திரிப்பாட் மற்றும் கௌரி தம்பதியினருக்கு, கேரளா, பாலக்காடு மாவட்டத்தில் ஷொர்னூருக்கு அருகிலுள்ள பருத்திப்ரா என்ற கிராமத்தில் பிறந்தார். பட்டாம்பியில் உள்ள சமஸ்கிருதக் கல்லூரியில் மலையாளத்தில் முதுகலைப் பட்டம் பெற்றார்.இவர் சிறுவயதிலேயே கவிதைகள் எழுதத் தொடங்கினார். இவரது கவிதைகள் மாத்ருபூமியின் *பாலபங்க்தி*யில் வெளிவந்தன. 1983 ஆம் ஆண்டு அனைத்திந்திய வானொலியில் அறிவிப்பாளராகச் சேர்ந்ததன் மூலம் தனது வாழ்க்கையைத் தொடங்கிய இவர், 1989 ஆம் ஆண்டு தொடங்கப்பட்ட கொச்சி பண்பலையில் சேர்ந்தார். 38 வருட சேவைக்குப் பிறகு 2021 இல் கொச்சி பண்பலையில் இருந்து ஓய்வு பெற்றார்.

கிரிஜா பிரபல சுற்றுச்சூழல் ஆர்வலரான சி. ஆர்.  நீலகண்டனை மணந்தார். இந்த தம்பதியருக்கு ஆர்த்ரா மற்றும் அர்ச்சா என்ற இரண்டு மகள்கள் உள்ளனர். கொச்சியில் உள்ள காக்கநாடு பகுதியில் வசிக்கின்றனர்.

## விருதுகளும் கௌரவங்களும்
கிரிஜா 2018 ஆம் ஆண்டில் புத்த பூர்ணிமா எனும் கவிதைத் தொகுப்பிற்காக கேரள சாகித்ய அகாதமி விருதைப் பெற்ற்றார். மேலும் 'இலக்கியத்துக்கான சங்ம்புழா விருது' மற்றும் 'பஷீர் அம்மா மலையாள புரசுகாரம்' ஆகியவற்றைப் பெற்றுள்ளார்.

## சான்றுகள்


## புற இணைப்புகள்
* 
* 
* 
*
*

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1961 பிறப்புகள்
பகுப்பு:கேரளப் பெண் எழுத்தாளர்கள்
வீர் சிங் தேவ்

**வீர் சிங் தேவ்** (**Vir Singh Deo**), மத்திய இந்தியாவில் அமைந்த புந்தேல்கண்ட் பகுதியின் ஓர்ச்சா இராச்சியத்தை ஆட்சி செய்த புந்தேல குல இராசபுத்திர வம்ச மன்னர் ஆவார்.இவர் ஓர்ச்சா நாட்டை 1605 முதல் 1626/7 முடிய முகலாயப் பேரரசின் கீழ் சிற்றரசராக ஆட்சி செய்தார். or 1627. இவர் ஜான்சி நகரத்தில் கோட்டை ஒன்றை கட்டினார். வீர் சிங் தேவ், அபுல் பைசல் எனும் முகலாயப் படைத்தலைவரால் கொல்லப்பட்டார்.

இம்மன்னர் விரஜபூமி பிரதேசத்தில்  மதுரா, பிருந்தாவனம், பர்சானா போன்ற ஊர்களில் கிருஷ்ணர் கோயில்களை எழுப்பினார். இம்மன்னர் கேசவதாஸ் போன்ற கவிஞர்களை ஆதரித்தார்.
## இதனையும் காண்க
* ஓர்ச்சா
* ஓர்ச்சா சமஸ்தானம்
## மேற்கோள்கள்

இராசபுத்திரர்கள்
பகுப்பு:இந்திய அரசர்கள்
பிருந்தாவனம் காதல் கோயில்

**காதல் கோயில்** அல்லது **பிரேம் மந்திர்** (*Prem Mandir*) இந்தியாவின் உத்தரப் பிரதேசம் மாநிலத்தின் மதுரா மாவட்டத்தில் உள்ள பிருந்தாவனம் எனும் ஊரில் ராதை, கிருஷ்ணர், சீதை மற்றும் இராமருக்கு அர்ப்பணிக்கப்பட்ட கோயில் ஆகும். இதனை ஜெகத் குரு கிருபாளு மகராஜ் நடத்தும்  தொண்டு நிறுவனத்தால் 17 பிப்ரவரி 2012 அன்று நிறுவப்பட்டது. இக்கோயில் மூலவர்கள் இராதா கிருஷ்ணன் மற்றும் சீதா-இராமர் ஆவார்.

இக்கோயில் வளாகம் பிருந்தாவனத்தின் புறநகரில் 55 ஏக்கர் பரப்பளவில் அமைந்துள்ளது. இரண்டு தளங்கள் கொண்ட இக்கோயிலின் முதல் தளத்தில் இராதா கிருஷ்ணன் கோயிலும், இரண்டாம் தளத்தில் சீதை மற்றும் இராமருக்கான கோயிலும் உள்ளது. 

இக்கோயில் மண்டபம் 73,000 சதுர அடி பரப்பளவில் தூண்கள் இன்றி, குவிமாடம் அமைப்பில் கட்டப்பட்டுள்ளது. இம்மண்டபத்தில் ஒரே நேரத்தில் 25,000 பக்தர்கள் அமர்ந்து வழிபட முடியும். இக்கோயிலை சுற்றிலும் அழகிய தோட்டங்கள், நீர் ஊற்றுகள், ராதை மற்றும் கோபியர்களுடன் கிருஷ்ணரின்  ராசலீலைகள், கோவர்தன மலையைத் தூக்கும் காட்சி, காளிங்க நர்த்தனம் காட்சிகள் அமைக்கப்பட்டுள்ளது. 

இக்கோயிலின் துணைக் கோயிலான கீர்த்தி கோயில் பர்சானா எனும் ஊரில் 2019-ஆம் ஆண்டில் நிறுவப்பட்டது.மற்றொரு துணைக் கோயிலான பக்தி கோயில் 2015-ஆம் ஆண்டில் நிறுவப்பட்டது.

## திருவிழாக்கள்
*கிருஷ்ண ஜெயந்தி

## இதனையும் காண்க

*மதுரா கிருஷ்ணன் கோயில்
* பங்கே பிகாரி கோயில்
* இராதா ராணி கோயில்
* பர்சானா

## மேற்கோள்கள்

## வெளி இணைப்புகள்
*Prem Mandir
*Prem Mandir Vrindavan Complete Info
*Prem Mandir Vrindavan - thedivineindia.com

பகுப்பு:மதுரா மாவட்டம்
பகுப்பு:கிருஷ்ணர் கோயில்கள்
பகுப்பு:உத்தரப் பிரதேச இந்துக் கோயில்கள்
நேபாள மரத்தவளை

***பாலிபீடேட்சு செட்*** (*Polypedates zed*) என்பது **நேபாள மரத்தவளை** என்று அழைக்கப்படுகிறது. இது *இராகோபோரிடே* குடும்பத்தில் உள்ள ஒரு வகை தவளை ஆகும். இது நேபாளத்திலும், சிலநேரங்களில் இந்தியாவிலும் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், சதுப்பு நிலங்கள், நன்னீர் சதுப்பு நிலங்கள் ஆகும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:இந்திய உயிரினங்கள்
பகுப்பு:நேபாள உயிரினங்கள்
குருக்கள்

தமிழகத்தில் சிவாகமங்களின்படி குருத்துவம், கோயில் பூஜை ஸ்தானிகம் போன்றவற்றை ஆதிகாலம்தொட்டு செய்யும் தூய தமிழ் அந்தணர் ஆகையால் ஆதி சைவர் எனப்பட்டனர்.

சுந்தரமூர்த்தி நாயனார் உள்ளிட்ட பெரும்பான்மை நாயன்மார் ஆதி சைவராவர். சேரமானால் அளிக்கப்பட்ட நாட்டினை சுந்தரமூர்த்தி ஆதி சைவருக்கு அளித்துச்சென்றார். அவ்வாதிசைவரே இன்றைய கொங்குநாட்டு குருத்துவம் பெற்றுள்ளனர்.

இவர்கள் அன்றி, ஆகமங்களின்படி பூஜைகள் செய்ய மூவேந்தர்களால் நியமனமான பிற அந்தணர்களான சோழியர், மகா சைவர் என தனித்து வழங்கப்படுகின்றனர். இவருள் தில்லைவாழ் அந்தணர் ஒரு அகமணக்குழுவினர்.

ஆதி சைவர், மகா சைவர், திருச்செந்தூர் முக்காணியர் என்போர் ஆகம பூஜைகள் செய்யும் ஆதித்தமிழ் அந்தணராவர்.

வடமாள், பிருகச்சரணம் உள்ளிட்ட பிற குடியேற்ற பிராமணருக்கு ஆகமங்களில் தீட்சை அதிகாரம் இல்லை.

## மேற்கோள்கள்

பகுப்பு:சைவர்கள்
பகுப்பு:ஆதிசைவர்கள்
பகுப்பு:சைவ சமயம்
கொனசீமா மாவட்டப் போராட்டம்

**கொனசீமா மாவட்டப் போராட்டம்** (*Konaseema district protest*) இந்தியாவின் ஆந்திரப்பிரதேச மாநிலத்தில் 2022 ஆம் ஆண்டு மே மாதத்தில் நடைபெற்ற ஒரு போராட்டமாகும். ஆந்திராவிலுள்ள கொனசீமா மாவட்டத்தின் பெயரை டாக்டர் பி.ஆர் அம்பேத்கார் கொனசீமா மாவட்டம் என மாற்றி அரசு அறிவிப்பு வெளியானதைத் தொடர்ந்து கொனசீமா மாவட்டப் போராட்டம் நடந்து வருகிறது. கொனசீமா சாதனா சமிதி, கொனசீமா பரிரக்சனா சமிதி மற்றும் பிற அமைப்புகளின் உறுப்பினர்களால் போராட்டம் முதன்மையாக நடத்தப்பட்டது. 

## போராட்டங்களும் சம்பவங்களும்
அரசின் இந்த பெயர் மாற்ற முடிவை எதிர்த்து 2022 ஆம் ஆண்டு மே மாதம் 24 ஆம் தேதியன்று  பல இளைஞர்கள் ஒன்று திரண்டு அமலாபுரத்தில் "சலோ கொனசீமா" என்ற பேரணியைத் தொடங்கினர். பேரணியின் போது, ​​காவல் துறையினருக்கும் போராட்டக்காரர்களுக்கும் இடையே மோதல் ஏற்பட்டது. ஒரு கல்லுாரி பேருந்து, ஓர் அரசுப் பேருந்து ஆகியவை தீ வைத்து எரிக்கப்பட்டன. கலவரத்தில், காவல்துறை துணை கண்காணிப்பாளர் உட்பட 20 காவலர்களுக்கும், போராட்டக்காரர்களில் 40 பேருக்கும் பலத்த காயம் ஏற்பட்டது. இதனால் கொனசீமா மாவட்டம் முழுதும் பதற்றம் நிலவுகிறது.
## மேற்கோள்கள்


பகுப்பு:2022 நிகழ்வுகள்
பகுப்பு:ஆந்திரப் பிரதேசம்
பகுப்பு:கொனசீமா மாவட்டம்
பகுப்பு:இந்தியாவில் எதிர்ப்புப் போராட்டங்கள்
பங்கே பிகாரி கோயில்

**பங்கே பிகாரி கோயில்** (**Bankey Bihari Temple**) இந்தியாவின் உத்தரப் பிரதேசம் மாநிலத்தின் மதுரா மாவட்டத்தில் உள்ள பிருந்தாவனம் எனும் இடத்தில் அமைந்த இராதாகிருஷ்ணருக்கு அர்ப்பணிக்கப்பட்ட கோயில் ஆகும். விரஜ பிரதேசத்தில் பேசப்படும் விரஜ் மொழியில் **பங்கே பிகாரி** எனும் சொல்லிற்கு, *வளைந்து மகிழ்பவர்* என்று பொருள். இக்கோயிலில் கிருஷ்ணர் தனது உடலை  மூன்று இடங்களில் வளைந்து ராதைக்கு காட்சி அளிக்கிறார். 1864-ஆம் ஆண்டில் இக்கோயில் மறுசீரமைத்து  கட்டப்பட்டது.இக்கோயில் மூலவர் இராதாகிருஷ்ணன் ஆவார்.   
## பண்டிகைகள்

* கிருஷ்ண ஜெயந்தி
* ஹோலி
## படக்காட்சிகள்

File: Bihari ji ki gali outsideBanke bihari temple Vrindavan.JPG| கோயிலுக்கு வெளியில்  
File:Nidhivana Vrindavan Prakatyasthala bankebihariji.JPG|நிதிவனம்
File:Bankebihari temple gate, sideview Vrindavana.JPG|பங்கே பிகாரி கோயிலின் நுழைவாயில், பக்கவாட்டுக் காட்சி 
File: Flower garland sellers outside Banke Bihari Temple, Vrindavan.jpg| கோயில் வாசலில் பூமாலைகள் விற்பவர்கள்


## இதனையும் காண்க
*இராதாகிருஷ்ணன்
* பிருந்தாவனம் காதல் கோயில்
* இராதா ராணி கோயில்
* மதுரா கிருஷ்ணன் கோயில்
* பர்சானா
## மேற்கோள்கள்

## வெளி இணைப்புகள்
* Official website
*  Story of banke bihari Temple
* Shri Bankey Bihari Temple -thedivineindia.com
* https://darshan.yatradham.org/shreebankebiharitemple.html
 Banke Bihari Meaning-theagranews.com

பகுப்பு:உத்தரப் பிரதேச இந்துக் கோயில்கள்
பகுப்பு:கிருஷ்ணர் கோயில்கள்
பகுப்பு:மதுரா மாவட்டம்
சாவக மூஞ்சுறு

**சாவக மூஞ்சுறு** (*Javanese shrew*)(*குரோசிடுரா மேக்சி*) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இதன் தாயகம் இந்தோனேசியா, கிழக்கு திமோர் ஆகும். இது சாவகம், சிறு சுண்டாத் தீவுகள் முழுவதும் பரவியுள்ளது. இது அம்போன் தீவு, அரு தீவுகளில் அறிமுகப்படுத்தப்பட்டது

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:மூஞ்சூறு
பிரதமரின் எண்ணிம சுகாதாரத் திட்டம்

**பிரதமரின் எண்ணிம சுகாதாரத் திட்டம்** (*Pradhan Mantri Digital Health Mission*) என்பது இந்திய அரசாங்கத்தின் சுகாதார முயற்சியாகும். இத்திட்டம் தனிநபர்களுக்கான முழுமையான எண்ணிம சுகாதார பதிவு மற்றும் அடையாள அட்டையைக் கொண்டதாகும். இது 2021 செப்டம்பர் 27 அன்று பிரதமர் நரேந்திர மோதியால் தொடங்கப்பட்டது. அந்தமான் & நிக்கோபார், சண்டிகர், தாத்ரா மற்றும் நகர் ஹவேலி மற்றும் டாமன் மற்றும் டையூ, லடாக், லட்சத்தீவு மற்றும் புதுச்சேரி ஆகிய மாநிலங்களில் இத்திட்டம் முன்னோடியாகச் செயல்படுத்தப்பட்டுள்ளது.

## மேற்கோள்கள்

பகுப்பு:இந்திய அரசுத் திட்டங்கள்
யப்பானிய சிற்றெலி

**யப்பானிய சிற்றெலி** (*Japanese mole*; *மொகெரா வோகுரா*), **தெம்மின்க்கின் சிற்றெலி** என்றும் அழைக்கப்படுகிறது. இது யப்பானில் மட்டுமே காணப்படும் சிற்றெலி ஆகும். இது காடுகளில் 3.5 ஆண்டுகள் வரை வாழக்கூடியது.

கோபி சிற்றெலி (*மொ. கோபெயே*) முன்னர் ஒரு தனித்துவமான சிற்றினமாக விவரிக்கப்பட்டது. ஆனால் இப்போது *மொ. வோகுராவுடன் தெளிவாக* அறியப்படுகிறது

## இடப்பெயர்வு
யப்பானிய சிற்றெலி (*மொகெரா வோகுரா)* இடம்பெயர்வதற்கு இரண்டு முறைகளைப் பயன்படுத்துகிறது: ஊர்ந்து செல்வது மற்றும் புதைவது. இது வலிமையான நரம்பியல் கட்டுப்பாட்டின் மிகவும் வளர்ந்த பொறிமுறையைப் பற்றிய நுண்ணறிவுடையது. ஜப்பானிய சிற்றெலின் மார்பு மற்றும் இடுப்பு முதுகெலும்பில் உள்ள  நரம்பியல் இணைப்புகள் இதன் முன் மற்றும் பின்னங்கால்களுடன் மிகவும் வலுவான தொடர்பைக் கொண்டுள்ளன. இவை இயக்கத்திற்கு உதவுகின்றன.

## மேற்கோள்கள்

## வெளி இணைப்புகள்

* மோல் இனங்கள் மற்றும் கிளையினங்கள்
* தல்பினே நிலை பற்றிய ஆய்வு, எம். வோகுராவைப் பற்றி விவாதிக்கிறது
சுவரோவியக் கலை அருங்காட்சியகம்

**சுவரோவியக் கலை அருங்காட்சியகம்** (Mural Art Museum) இந்தியாவின் கேரள மாநிலத்தில் அமைந்துள்ளது.  சுவரோவியக் கலைகளுக்காக அர்ப்பணிக்கப்பட்ட ஒரே அருங்காட்சியகமான இது திருச்சூரில் உள்ள கொல்லங்கோடு அரண்மனையில் அமைந்துள்ளது. 1938 ஆம் ஆண்டில் சிறீமூலம் சித்திரச்சாலை என்ற படத் தொகுப்பு காட்சியகத்தின்  ஒரு பகுதியாகத் தொடங்கப்பட்டது. பின்னர் ஒரு தொல்பொருள் அருங்காட்சியகமாக மாற்றப்பட்டு 2009 ஆம் ஆண்டில்  புதுப்பிக்கப்பட்டு பொதுமக்களுக்காகத் திறக்கப்பட்டது.

கேரளா முழுவதிலுமிருந்தும் கிடைத்துள்ள சுவரோவியங்கள் மற்றும் வீர கல்லு, கோவில் மாதிரிகள், பனை ஓலைகளில் எழுதப்பட்ட கையெழுத்துப் பிரதிகள், தலைசிறந்த ஆளுமைகளின் உருவச் சிலைகள், மண் பானைகள், நன்னங்காடி (கலசப் புதைகுழிகள்) அடங்கிய பாறைத் தொகுப்பு ஆகியவை பாதுகாக்கப்பட்டுள்ளன. கறுப்பு மற்றும் சிவப்புப் பொருட்கள், கறுப்புப் பொருட்கள் செம்பழுப்பு நிறம் பூசப்பட்ட பொருட்கள், கற்காலக் கருவிகள், சிந்து சமவெளி நாகரிகம் மற்றும் அரப்பா மற்றும் சேரமான் பறம்பு, கொடுங்கல்லூரில் இருந்து அகழ்வாராய்ச்சி செய்யப்பட்ட பொருட்கள் போன்ற அரியவகை புதையல் பொருள்கள் சுவரோவியக் கலை அருங்காட்சியகத்தில் உள்ளன.

## மேற்கோள்கள்

## புற இணைப்புகள்

பகுப்பு:இந்திய அருங்காட்சியகங்கள்
பகுப்பு:திருச்சூர் மாவட்டம்
பகுப்பு:கேரளம்
சப்பானிய துன்னெலி

**சப்பானிய துன்னெலி** (*Small Japanese mole*)(*மொகெரா இமைசுமி*) என்பது தால்பிடே குடும்பத்தில் உள்ள ஒரு பாலூட்டி சிற்றினமாகும். இது யப்பானில் மட்டுமே காணப்படும் அகணிய உயிரி. இந்த எலிகள் சப்பானின் மத்திய தோக்கியோவில் அழிந்துவிட்டாலும், *இம்பீரியல்* அரண்மனையின் மைதானத்தில் காணப்படுகின்றன. 

## மேற்கோள்கள்
மலேசிய சிற்றெலி

**மலேசிய சிற்றெலி** (*Malaysian mole*)(*யூராசுகாப்டர் மலேயனசு*) என்பது தால்பிடே குடும்பத்தில் உள்ள ஒரு பாலூட்டி சிற்றினமாகும். இது தீபகற்ப மலேசியாவின் மலைப்பகுதிகளில் காணப்படும் அகணிய உயிரி. இது தென்பகுதியில் அறியப்பட்ட சிற்றெலிசிற்றினமாகும்.

## வகைப்பாட்டியல்
இந்த சிற்றினம் முன்பு குளோசு சிற்றெலி (*ஈ. குளோசி*) அல்லது (அறிமுகப்படுத்தப்பட்ட இனமாகக் கருதப்பட்டது) இமயமலை சிற்றெலி (*ஈ. மைக்ரோரசு*) கிளையினமாக வகைப்படுத்தப்பட்டது. ஆனால் 2008ஆம் ஆண்டு ஆய்வில் குறிப்பிடத்தக்க உருவவியல் மற்றும் மரபணு வேறுபாட்டைக் கண்டறிந்து, இதை ஒரு தனிச் சிற்றினமாகப் பிரித்தனர்.

## பரவல்
இந்த சிற்றினம் கடல் மட்டத்திலிருந்து 1,300 முதல் 1,600 மீட்டர் உயரத்தில் உள்ள கேமரன் மலைப்பகுதியில் மட்டுமே காணப்படுவதாக அறியப்படுகிறது. தேயிலைத் தோட்டங்கள் மற்றும் அதனைச் சுற்றியுள்ள தோட்டங்களிலிருந்து மாதிரிகள் சேகரிக்கப்பட்டுள்ளன. தேயிலைத் தோட்டங்களுடனான இந்த சிற்றினத்தின் தொடர்பு வேறு எந்த சிற்றெலி சிற்றினங்களிலிருந்தும் அரியப்படவில்லை. டார்ஜீலிங்கிலிருந்து தற்செயலாக மலேசியாவிற்கு அறிமுகப்படுத்தப்பட்ட *மைக்ரோரசு* சிற்றெலி, கேமரூன் மலைப்பகுதி தேயிலைத் தோட்டங்களில் உருவானது. சில வகைப்பாட்டியல் இதை *ஈ. மைக்ரோரசின்* துணையினமாக விவரிக்கின்றனர். இருப்பினும், பிற சிற்றெலி இனங்களிலிருந்து இதன் கனமான உருவவியல் மற்றும் மரபணு வேறுபாடு, வகைபிரித்தல் ஆய்வுகள் இது *ஈ. குளோசியுடன்* மிகவும் நெருக்கமாகத் தொடர்புடையதாகக் கண்டறிந்தது, மலேசியாவைப் பூர்வீகமாகக் கொண்ட சிற்றினமாக இதன் அடையாளத்தை உறுதிப்படுத்தியுள்ளது.*

== விளக்கம் ==
மண்டை ஓட்டின் மிகப்பெரிய நீளத்திற்கு மேல் கடைவாய்ப்பற்களின் ஒப்பீட்டு அளவு *யூரோசுகேப்டர்* பேரினத்தில் இது மிகப்பெரியது*.*

== பாதுகாப்பு ==
மலேசிய சிற்றெலி என்பது கேமரன் மலைப்பகுதியில் காணப்படும் சிற்றினமாக இருக்கலாம். ஏனெனில் சிற்றெலிகளுக்கு உகந்த குளிர் வெப்பநிலை இங்கு இருப்பது காரணமாகும். மலேசியாவின் தாழ் நிலப் பகுதிகள் பெரும்பாலும் [[வெப்ப வலயம்|வெப்பமண்டல]] காலநிலை காரணமாகப் பொருத்தமான வாழ்விடமாக இல்லை.*''

## மேற்கோள்கள்

பகுப்பு:மலேசிய உயிரினங்கள்
இராஜ் சிங் (மல்யுத்த வீரர்)

**முன்ராஜ் சகோதா** (*Munraj Sahota*)' ஒரு கனடிய தொழில்முறை மல்யுத்த வீரர் ஆவார். **ராஜ் சிங்** என்ற தனது தொழில்  பெயரால் நன்கு அறியப்பட்ட இவர். நிலையான தேசி ஹிட் ஸ்குவாட்டின் ஒரு பகுதியாக 2018 முதல் 2019 வரை இம்பாக்ட் மல்யுத்தத்தில் தோன்றியதற்காக இவர் மிகவும் பிரபலமானவர். இவர் முன்னாள் தொழில்முறை மல்யுத்த வீரர் காமா சிங்கின் மகனாவார். மேலும் தொழில்ரீதியாக உலக மற்போர் மகிழ்கலை நிறுவனத்தில் ஜிந்தர் மஹால் என்று அழைக்கப்படும் மல்யுத்த வீரர் யுவராஜ் சிங் தேசியின் உறவினருமாவார்.

## குறிப்புகள்

## வெளி இணைப்புகள்
* 

பகுப்பு:வாழும் மக்கள்
காமா (பயில்வான்)

**குலாம் முகமது பக்ச் பட்**  (*Ghulam Mohammad Baksh Butt*) (22 மே 1878 - 23 மே 1960), பொதுவாக **ருஸ்தம்-இ-ஹிந்த்**  என்றும், **தி கிரேட் காமா** என்றும் தொழில்முறை மல்யுத்தப் பெயரால் அறியப்படும் இவர், ஒரு தொழில்முறை மல்யுத்த வீரர் ஆவார். இவர், பிரித்தானிய இந்தியாவில் “வலிமையானவர்” எனப் பெயர் பெற்றார். 20 ஆம் நூற்றாண்டின் முற்பகுதியில், இவர் உலகின் தோற்கடிக்கப்படாத மல்யுத்த வீரராக இருந்தார். 

1878 ஆம் ஆண்டு பிரித்தானிய இந்தியாவின் பஞ்சாப் மாகாணத்தில் உள்ள அமிர்தசரஸ் மாவட்டத்திலுள்ள ஜபோவால் என்ற கிராமத்தில் பிறந்தார். இவருக்கு 15 அக்டோபர் 1910 அன்று உலக மல்யுத்த வீரர்களின் பட்டியலில் இடம் பெற்றார். 52 ஆண்டுகளுக்கும் மேலான தனது தொழில் வாழ்க்கையில் தோல்வியடையாத இவர், எல்லா காலத்திலும் சிறந்த மல்யுத்த வீரர்களில் ஒருவராக கருதப்படுகிறார். ஆகஸ்ட் 1947 இல் இந்தியப் பிரிப்புக்குப் பிறகு, காமா பாக்கித்தானுக்கு குடிபெயர்ந்தார். அங்கு இவர் மே 23, 1960 அன்று லாகூர் நகரில் இறந்தார். 

## மேற்கோள்கள்

## வெளி இணைப்புகள்
*The Lion of the Punjab – Gama in England, 1910 by Graham Noble
*Subaltern Bodies and Nationalist Physiques: Gama the Great and the Heroics of Indian Wrestling by Joseph Alter, Department of Anthropology at the University of Pittsburgh, Pennsylvania

பகுப்பு:இந்திய உடல்கட்டுநர்கள்
பகுப்பு:பஞ்சாப் நபர்கள்
பகுப்பு:1960 இறப்புகள்
பகுப்பு:1878 பிறப்புகள்
காமா சிங்

**கதோவர் சிங் சகோதா** (*Gama Singh*; திசம்பர் 8, 1954 இல் பிறந்தார்)  **காமா சிங்** என்றும் **கிரேட் காமா** என்றும் அழைக்கப்படும் இவர் இந்திய-கனடிய ஓய்வு பெற்ற தொழில்முறை மல்யுத்த வீரர் ஆவார். மேலும், 1970கள் மற்றும் 1980களின் பெரும்பகுதிகளில் கனடாவின் கால்கரி நகரிலுள்ள தொழில்முறை மல்யுத்த ஊக்குவிப்பு மையத்தின் முக்கியமானவராக இருந்தார்.  இவர், யப்பான், தென்னாப்பிரிக்கா, ஜெர்மனி, குவைத்து, துபாய், ஓமான், ஆத்திரேலியா, அமெரிக்க ஐக்கிய நாடுகள் மற்றும் கரிபியன் ஆகிய நாடுகளில் சர்வதேச அளவில் மல்யுத்தம் செய்தார். 1980-86 வரை வின்சு மெக்மான் மற்றும் உலக மற்போர் மகிழ்கலை நிறுவனம் (WWF) ஆகியவற்றிற்காக அடிக்கடி வெளிநாட்டு சுற்றுப்பயணங்களிலும் இவர் அவ்வப்போது பணியாற்றினார். இவரது மருமகன் ஜிந்தர் மஹால் முன்னாள் உலக மல்யுத்த வாகையாளராவார்.  
## சான்றுகள்

## வெளி இணைப்புகள்
*Slam Wrestling Hall of Fame

பகுப்பு:வாழும் மக்கள்
பகுப்பு:1954 பிறப்புகள்
இலிம்பாங்

**இலிம்பாங்** (மலாய் மொழி: *Limbang*; ஆங்கிலம்: *Limbang*; சீனம்: 林梦) என்பது மலேசியா, சரவாக் மாநிலத்தில் இலிம்பாங் பிரிவு; இலிம்பாங் மாவட்டத்தில் அமைந்து உள்ள நகரமாகும். இது இலிம்பாங் மாவட்டத்தின் தலைநகரமும் ஆகும்.

லிம்பாங் மாவட்டம்; புரூணை சுல்தானகத்தை இரண்டாகப் பிரிக்கின்றது. இலிம்பாங் நிலப்பகுதி, புரூணை சுல்தானகத்தால் ஆளப்பட்ட போது, அதை புரூணையின் "அரிசிக் கிண்ணம்" (*Rice Bowl of Brunei*) என்று அழைத்தார்கள்.

ஏனெனில் இலிம்பாங் மாவட்டம் புரூணைக்கு சவ்வரிசி மற்றும் அரிசியை வழங்கி வந்த ஒரு பெரிய விவசாயப் பகுதியாகும். இலிம்பாங்கின் பொருளாதார முக்கியத்துவமே, வெள்ளை ராஜா சார்லஸ் புரூக்கை இலிம்பாங்கைக் கைப்பற்றத் தூண்டியது.

## நிலவியல்

இலிம்பாங் பிரிவு புரூணை நாட்டை இரண்டாகப் பிரிக்கின்றது. இலிம்பாங் பிரிவின் மேற்கில், மேற்கு புரூணை மற்றும் இலிம்பாங் மாவட்டம்; லாவாசு மாவட்டங்களுக்கு நடுவில் தெம்புராங் மாவட்டம் அமைந்து உள்ளது.  

அதே நேரத்தில் இலிம்பாங் பிரிவின் லாவாசு மாவட்டமும்; தெம்புராங் மாவட்டமும்; மலேசியாவின் மற்றொரு மாநிலமான சபா மாநிலத்திற்கு இடையே அமைந்து உள்ளன. 

இந்தப் புவியியல் சூழ்நிலையினால், சாலை வழியாக இலிம்பாங் பிரிவுக்குள் நுழைந்தாலும் அல்லது வெளியேறினாலும் குடியேற்றச் சோதனைகள் நடைபெறுகின்றன.

## வரலாறு
1884-ஆம் ஆண்டில், புரூணை சுல்தானகத்தால் விதிக்கப்பட்ட உயர் வரியை எதிர்த்து இலிம்பாங் மக்கள் கிளர்ச்சியில் ஈடுபட்டனர். உண்மையில் இந்தக் கிளர்ச்சியின் பின்னணியில் இருந்தவர் வெள்ளை ராஜா சார்லசு புரூக். 

1885-ஆம் ஆண்டில், பெங்கீரான் தெமாங்கோங் பெங்கீரான் அனாக் ஆசிம் *(Pengiran Temanggong Pengiran Anak Hashim)* என்பவர் புரூணை சுல்தானாகப் பதவி ஏற்பதற்குத் தயாராக இருந்தார். 

### லிம்பாங் மக்களின் கிளர்ச்சி

இலிம்பாங் மக்களின் கிளர்ச்சியை அவரால் அடக்க இயலவில்லை. இருப்பினும் சார்லசு புரூக்கின் உதவியை நாடினார். அப்போதும் கிளர்ச்சியை அடக்க இயலவில்லை. 

பின்னர் லபுவானில் இருந்த பிரித்தானிய அரசத் தூதரகத்தின் *(British Royal Consul)* ஆளுநர் உதவியை நாடினார். கிளர்ச்சி ஒடுக்கப்பட்டது. பெங்கீரான் தெமாங்கோங் புரூணையின் சுல்தான் ஆனார். அவருடைய பெயர் சுல்தான் ஆசீம் சலீலுல் ஆலாம் அகமதின் *(Sultan Hashim Jalilul Alam Aqamaddin)* என்று மாற்றம் கண்டது.

### புரூணை ஆதங்கம்

17 மார்ச் 1890-இல், லிம்பாங் நிலப்பகுதி சரவாக் இராச்சியத்தின் ஒரு பகுதியாக இருக்கும் என்று ராஜா சார்லஸ் புரூக் அறிவித்தார். அது சட்டப்படி தவறு என்று புரூணை அரசாங்கம் பிரித்தானிய அரசாங்கத்தின் உதவியை நாடியது. ஆனால் பலனில்லை. இந்த விசயத்தில் 130 ஆண்டுகளுக்குப் பிறகும் ஐக்கிய இராச்சியம் மௌனம் காத்து வருகிறது.

புரூணைக்குச் சொந்தமான லிம்பாங், வலுக் கட்டாயமாகவும் சட்ட விரோதமாகவும் எடுத்துச் செல்லப் பட்டதாக இன்றுவரை, புரூணை கூறி வருகிறது.

## காலநிலை
இலிம்பாங் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்கிறது.

## காட்சியகம்
**இலிம்பாங் குடிநுழைவு, சுங்கத்துறை முத்திரைகளின் படங்கள்**

File:MalaysiaExitTedungan.jpg|தெடுங்கான் சோதனைச் சாவடி முத்திரை 
File:MalaysiaEntryPandaruan.jpg|பண்டாருவான் சோதனைச் சாவடி முத்திரை 
File:MalaysiaExitMengkalap.jpg|மெங்காலாப் சோதனைச் சாவடி முத்திரை
File:MalaysiaEntryMerapok.jpg|மெராபோக் சோதனைச் சாவடி முத்திரை
File:Malaysia limbang entry2.JPG|இலிம்பாங் துறைமுகச் சாவடி முத்திரை


## மேற்கோள்கள்

## வெளி இணைப்புகள்

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
முக்கா

**முக்கா** (மலாய் மொழி: *Mukah* அல்லது Muka; ஆங்கிலம்: *Mukah*; சீனம்: 沐胶) என்பது மலேசியா, சரவாக் மாநிலத்தில் முக்கா பிரிவு; முக்கா மாவட்டத்தில் அமைந்து உள்ள நகரமாகும். இது முக்கா மாவட்டத்தின் தலைநகரமும் ஆகும்.

முக்கா நகரம், முக்கா ஆற்றின் முகப்பில், முக்கா கரி நிலத்தில் அமைந்துள்ளது. இந்த நகரம் இன்னும் கரி சதுப்பு நிலக் காடுகளால் சூழப்பட்டுள்ளது.

## வரலாறு
மெலனாவ் மக்கள்தான் முக்காவில் முதன்முதலில் வாழ்ந்த பழங்குடியினக் குழுவாகும். முக்காவின் தொடக்கக்கால ஆவணங்கள் மயாபாகித் பேரரசின் வரலாற்றில் காணப்படுகின்றன. "மெலனோ" என்று அழைக்கப்படும் ஓர் இடம் மயாபாகித் பேரரசுக்குத் திறை செலுத்தியாகவும் அறியப் படுகிறது. 

பின்னர் மெலனோ எனும் அந்த இடம் 13-ஆம் நூற்றாண்டில் புரூணை பேரரசின் ஒரு பகுதியாக மாறியது. 1860-இல் சரவாக் வெள்ளை இராஜாக்களுக்கு விற்கப்பட்டது.

## பொது
முக்கா நகரில் ரிங்கிட் 48 மில்லியன் செலவில் ஒரு கடற்கரை சாலை அண்மையில் உருவாக்கப்பட்டது. 

கோலா பலிங்கியான் *(Kuala Balingian)*; பாலிங்கியான்; முக்கா; தலாத்; ஓயா; இகான்; மாத்து; தாரோ ஆகிய நகரங்களை இணைக்கும் ஒரு கடற்கரை சாலை. 

2005-ஆம் ஆண்டில் முக்கா ஆற்றின் மீது 170 மீட்டர் இரட்டை வளைவு தொங்கு பாலம் பொதுமக்களுக்கு திறக்கப்பட்டது.

முக்கிய வேளாண்மை பொருட்கள் செம்பனை, சவ்வரிசி, நெல், அன்னாசி மற்றும் மீன் வளர்ப்பு.

## மக்கள்தொகை

2010-ஆம் ஆண்டு நிலவரப்படி, முக்கா பிரிவில் மெலனாவ் மக்களே மிகப்பெரிய இனக்குழுவாகும். மக்கள் தொகையில் பாதிக்கும் மேற்பட்டவர்கள் தங்களை மெலனாவ் என்று அடையாளப் படுத்திக் கொள்கின்றனர்.[10] இபான் மக்கள் 18.6%. இரண்டாவது பெரிய இனக்குழு.

## காலநிலை
முக்கா நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்கிறது.

## முக்கா வானூர்தி நிலையக் காட்சியகம்

File:Mukah New Airport Terminal.jpg|
File:Mukah Airport Terminal roof design.jpg|
File:MasWings' Viking Airplane at Mukah New Airport.jpg|


## மேற்கோள்கள்

## வெளி இணைப்புகள்

பகுப்பு:சரவாக் நகரங்கள்
உச்ச நீதிமன்ற அருங்காட்சியகம்

**உச்ச நீதிமன்ற அருங்காட்சியகம்** (*Supreme Court Museum*)  என்பது கூட்டாண்மை நீதிமன்றம் மற்றும் உச்ச நீதிமன்றம் ஆகியவற்றுடன் இந்தியாவில் நீதித்துறையின் பயணத்திற்காக அர்ப்பணிக்கப்பட்ட ஓர் அருங்காட்சியகம் ஆகும். இந்த அருங்காட்சியகத்தில் அரப்பன் முத்திரைகள், அசோகர் கல்வெட்டுகள், நாளந்தா செப்புத் தகடு போன்ற பொருட்களும் பிரித்தானிய ஆட்சியின் போது இருந்த இந்திய சட்ட அமைப்பு பற்றிய ஆவணங்கள் ஆகியவை இங்கு உள்ளன. முக்கிய தீர்ப்புடன் தொடர்புடைய பல நினைவுப் பொருட்களும் கோப்புகளும் அருங்காட்சியகத்தில் வைக்கப்பட்டுள்ளன.  இந்தியாவின் முன்னாள் தலைமை நீதிபதி எம் என் வெங்கடாசலையாவின் ஆலோசனையின் படி அருங்காட்சியகம் அமைக்கப்பட்டது. 1994 ஆம் ஆண்டில் ஆலோசனை வழங்கப்பட்டாலும் 10 ஆண்டுகளுக்குப் பிறகுதான் நிறைவேற்றப்பட்டது.  2020 ஆம் ஆண்டில் அருங்காட்சியகத்தில் சுமார் 1500 பொருட்கள் இருந்ததாக தெரிவிக்கப்பட்டுள்ளது.

அருங்காட்சியகம் இரண்டு பிரிவுகளாகப் பிரிக்கப்பட்டுள்ளது. முதல் பிரிவு இந்தியாவில் நீதித்துறையின் பரிணாமங்கள் மற்றும் வளர்ச்சியைக் கையாள்கிறது. இரண்டாவது பிரிவு கூட்டாண்மை நீதிமன்றம் மற்றும் உச்ச நீதிமன்றத்தைப் பற்றியதாகும்.

பிரகதி மைதான் மெட்ரோ வாயில் எண் 1 வழியாக வெளியேறி டெல்லி மெட்ரோ இரயில் வழியாக இந்த அருங்காட்சியகத்தை அடையலாம். செவ்வாய் முதல் ஞாயிறு வரை தினமும் 10 மணி முதல் 5 மணி வரை அருங்காட்சியகம் திறக்கப்படுகிறது. திங்கள் கிழமையும் இதர அரசு விடுமுறை நாட்களும் அருங்காட்சியகத்திற்கு விடுமுறை நாட்களாகும். நுழைவுக் கட்டணம் இல்லை. புகைப்படம் எடுத்தல் தடைசெய்யப்பட்டுள்ளது.

;சில குறிப்பிடத்தக்க ஆவணங்கள்:

* மகாத்மா காந்தி கொலை வழக்கு
* இந்திரா காந்தி படுகொலை வழக்கு
* சா பானோ வழக்கு

## மேற்கோள்கள்


பகுப்பு:தில்லி அருங்காட்சியகங்கள்
பகுப்பு:இந்திய உச்ச நீதிமன்றம்
2022 தெற்கு பெரு நிலநடுக்கம்

**2022 தெற்கு பெரு நிலநடுக்கம்** (*2022 Southern Peru earthquake*) பெரு நாட்டின் தெற்கு பகுதியில் பயங்கர நிலநடுக்கம் ஏற்பட்டது. மே மாதம் 26 ஆம் தேதியன்று அதிகாலை 5.52 மணிக்கு ஏற்பட்ட இந்த நிலநடுக்கம் ரிக்டர் அளவுகோளில் 7.2 புள்ளிகளாக பதிவானது. வடமேற்கு கடலோர நகரமான பாராங்காவில் இருந்து 42 கி.மீ தொலைவில் சுமார் 112 கி.மீ. ஆழத்தை மையமாக கொண்டு இந்த நிலநடுக்கம் ஏற்பட்டுள்ளது. பல இடங்களில் வீடுகள், கட்டிடங்களில் விரிசல் ஏற்பட்டது. நான்கு நூற்றாண்டுகளை கடந்த தேவாலயத்தில் இருந்த 14 மீட்டர் கோபுரம் நிலநடுக்கத்தால்  இடிந்து தரைமட்டமானது. இதேபோல் தெற்கு ஈக்வடோரில் உள்ள தேவாலயமும் நிலநடுக்கத்தில் சேதமடைந்தது. கொலம்பியாவிலும் இந்த நிலநடுக்கம் உணரப்பட்டது.
## மேற்கோள்கள்

பகுப்பு:2022 நிகழ்வுகள்
பகுப்பு:பெருவில் நிலநடுக்கங்கள்
அசா செயா

**அசா செயா** (மலாய் மொழி: *Asajaya*; ஆங்கிலம்: *Asajaya*; சீனம்:  雅沙再也) என்பது மலேசியா, சரவாக் மாநிலத்தில் சமரகான் பிரிவு; அசா செயா மாவட்டத்தில் அமைந்து உள்ள நகரமாகும்.

அசா செயா முன்பு நோனோ (*Nono*) என்று அழைக்கப்பட்டது. 1970-ஆம் ஆண்டு முதல் கூச்சிங் பிரிவின் கீழ் ஒரு துணை மாவட்டமாக உள்ளது.

1993-ஆம் ஆண்டு முதல், புதிதாக உருவாக்கப்பட்ட சமரகான் பிரிவுக்கு மாற்றப்பட்டது. பின்னர் அசா செயா என மறுபெயரிடப்பட்டது. 1999 டிசம்பர் 31-ஆம் தேதி அசா செயா ஒரு மாவட்டமாக தரம் உயர்த்தப்பட்டது.

## சமரகான் பிரிவு

**சமரகான் பிரிவு** சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 1986 சூலை 24-ஆம் தேதி நிறுவப்பட்டது. இதன் மொத்த பரப்பளவு 4,967.4 சதுர கி.மீ.

சமரகான் பிரிவின் நான்கு நிர்வாக மாவட்டங்கள்:

* 1. சமரகான் 
* 2. அசா செயா 
* 3. செரியான் 
* 4. சிமுஞ்சான்

## மக்கள் தொகை

## மேற்கோள்கள்

## வெளி இணைப்புகள்

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
சோமாலி குருவி

இடது|thumb| கென்யாவில் உள்ள நைரோபி தேசிய அருங்காட்சியகத்தில் உள்ள மாதிரி
**சோமாலி குருவி** (*Somali sparrow*)(*பாசர் கேசிடானோப்பிடிரசு*) என்பது சோமாலிலாந்து, சீபூத்தி, எத்தியோப்பியா மற்றும் கென்யாவில் காணப்படும் தொல்லுகச் சிட்டுகள் குடும்பத்தில் உள்ள ஒரு பறவை சிற்றினமாகும் .

இது இரசெட் குருவியுடன் (*பாசர் உருட்டிலன்*) *சூப்பர்* சிற்றினமாகக் கருதப்படுகிறது. சில சமயங்களில் அதே சிற்றினமாகக் கருதப்படுகிறது. இருப்பினும், இரண்டுக்கும் இடையே இறகுகள் மற்றும் உருவ அமைப்பில் உள்ள ஒற்றுமைகள் ஒன்றிணைந்த பரிணாமத்தைப் பிரதிநிதித்துவப்படுத்துவதாகத் தெரிகிறது.

இரண்டு துணையினங்கள் அங்கீகரிக்கப்பட்டுள்ளன:

* *பா. சி. காசுடனோப்டெரசு* பிளைத், 1855 – சிபூத்தி, சோமாலிலாந்து மற்றும் கிழக்கு எத்தியோப்பியா
* *பா. சி..* *புல்ஜென்சு* பிரைட்மேன், 1931 - தெற்கு எத்தியோப்பியா மற்றும் வடக்கு கென்யா (தெற்கிலிருந்து கபெடோ மற்றும் மார்சபிட் வரை).

## மேற்கோள்கள்

பகுப்பு:Articles with 'species' microformats
பகுப்பு:கிழக்கு ஆப்பிரிக்க பறவைகள்
நந்தகோன், மதுரா மாவட்டம்

**நந்தகோன்** (**Nandgaon**),  இந்தியாவின் உத்தரப் பிரதேசம் மாநிலத்தின் மதுரா மாவட்டத்தில் சாட்டா வருவாய் வட்டத்தில் அமைந்த பேரூராட்சி ஆகும். நந்தகோன் பகுதியில் நந்தீஸ்வரர் மலைக் குன்றுகள் உள்ளது. இவ்வூரில் விரஜ மொழி பேசப்படுகிறது. யாதவர்களின் பூர்வீக பிரதேசமான விரஜபூமியின் முக்கிய நகரங்களில் நந்தகோனும் ஒன்றாகும். மற்றவைகள் மதுரா, பிருந்தாவனம், கோகுலம் மற்றும் பர்சானா ஆகும். கிருஷ்ணரின் வளர்ப்புத் தந்தையான நந்தகோபன்  பெயரால் இதற்கு நந்தகோன் எனும் பெயராயிற்று. இப்பகுதியி

## அமைவிடம்
நந்தகோன் பேரூராட்சியானது, மதுரா நகரத்திற்கு வடமேற்கே 55 கிலோ மீட்டர் தொலைவிலும், பிருந்தாவனத்திலிருந்து 48 கிலோ மீட்டர் தொலைவிலும், ராதை வாழ்ந்த பர்சானாவிலிருந்து 8 கிலோ மீட்டர் தொலைவிலும் உள்ளது.

## தொன்ம வரலாறு
பாகவத புராணத்தில், வசுதேவர்-தேவகி தம்பதியருக்கு, கம்சனின் சிறையில் பிறந்த குழந்தை கிருஷ்ணரை வளர்க்க, யமுனை ஆற்றின் அக்கரையில் வாழும் தனது நண்பர் நந்தகோபனிடம் ஒப்படைத்தார். நந்தகோன் கிராமத்தில்,  கிருஷ்ணன் நந்தகோபன்-யசோதை தம்பதியரிடம் ஒன்பது ஆண்டுகள் 50 நாட்கள் பலராமருடன் சேர்ந்து வளர்ந்தார்.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,  நந்தகோன் பேரூராட்சியின்  மொத்த மக்கள் தொகை 11,517   ஆகும். மக்கள் தொகையில் ஆண்கள்  6,187  மற்றும்  5,330  பெண்கள் ஆக உள்ளனர். பாலின விகிதம் 1000 ஆண்களுக்கு 861 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  1845  ஆகும். சராசரி எழுத்தறிவு   62.7%  ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  1,493  மற்றும்  0  ஆகவுள்ளனர். இதன் மக்கள் தொகையில் இந்துக்கள் 95.96%, இசுலாமியர்கள் 3.9% மற்றும் பிறர் 0.09% ஆக உள்ளனர். 
## இதனையும் காண்க
* பர்சானா
* மதுரா
* பிருந்தாவனம்
* கோகுலம்
* கோவர்தன மலை

## மேற்கோள்கள்

## வெளி இணைப்புகள்
*Shri Yashoda Nand Ji Mandir 
*
*

பகுப்பு:மதுரா மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பனை எலி

**பனை எலி** (*Palm rat*)(*ரேட்டசு பல்மாரம்*) என்பது முரிடே குடும்பத்தில் உள்ள கொறிணி சிற்றினமாகும். இது நிக்கோபார் தீவுகள், கார் நிகோபார் மற்றும் பெரிய நிகோபார் தீவுகளில் காணப்படுகிறது.

பனை எலியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
வினை குமார் சக்சேனா

**வினை குமார் சக்சேனா** (*Vinai Kumar Saxena*) என்பவர் தில்லி துணைநிலை ஆளுநர் ஆவார். இவர் மே 26, 2022 அன்று பதவியேற்றுக்கொண்டார்.

நவம்பர் 2020ல், இவர் 2021ஆம் ஆண்டிற்கான பத்ம விருதுகள் தேர்வுக் குழுவின் உறுப்பினராக பரிந்துரைக்கப்பட்டார். மார்ச் 2021ல், இவர் தேசியக் குழுவின் உறுப்பினராகப் மத்திய அரசால் நியமிக்கப்பட்டார்.
[thumb| [முக்தர் அப்பாஸ் நக்வி, குறு, சிறு மற்றும் நடுத்தர தொழில்கள் (ஐசி), ஸ்ரீ கிரிராஜ் சிங் மற்றும் கேவிஐசியின் தலைவர் ஸ்ரீ வினய் குமார் சக்சேனா ஆகியோர் 'காதி அலங்கார கண்காட்சி’யில்]]
இவர் காதி மற்றும் கிராமத் தொழில்கள் ஆணையத்தின் தலைவராக இருந்துள்ளார். இது நடுத்தர, சிறு மற்றும் குறுந்தொழில் அமைச்சகத்தின் கீழ் செயல்படும் ஒரு அமைப்பு ஆகும்.

## மேற்கோள்கள்

பகுப்பு:வாழும் மக்கள்
நில்ளு எலி

**நில்ளு எலி** (*Nillu rat*) அல்லது **இலங்கை மலை எலி** (*ரேட்டசு மாண்டனுசு* ) என்பது முரிடே குடும்பத்தில் உள்ள கொறிக்கும் சிற்றினமாகும். இது இலங்கையில் மட்டுமே காணப்படும் அகணிய உயிரி. இது சிங்களத்தில் நெலூ மியா (Nelu Meeya) என்று அழைக்கப்படுகிறது.

## பரம்பல்
நில்ளு எலி இலங்கையின் மத்திய மற்றும் ஊவா மாகாணங்களின் மத்திய மலைநாட்டில் உள்ள நக்கிள்ஸ், ஓட்டன் சமவெளி, நுவரெலியா மற்றும் ஒய்ய ஆகிய இடங்களில் காணப்படுகிறது.

## விளக்கம்
தலை மற்றும் உடல் நீளம் 16-17 செ.மீ. ஆகும். வாலின் நீளமானது 20-22 செ.மீ. ஆகும். முதுகு சிவப்பு நிறத்துடன் சாம்பல் கலந்த பழுப்புடன், கருமையானது. கீழ்ப் பகுதிகள் சாம்பல் நிறத்திலிருந்து வெண்மையாகத் தரப்படுத்தப்படுகின்றன. கன்னம் மற்றும் மேல் தொண்டை வெள்ளை நிறமுடையது. வால் கருப்பு கலந்த பழுப்பு நிறத்தில் நன்றாகக் கருமையான முடிகளுடன் உடையது. நீண்ட, பளபளப்பான கருப்பு மீசையுடையது. உரோமம் மென்மை நிறத்தில் நீளமானது. பின்புறம் 45 மிமீ நீளம் வரை இருக்கும். பாதங்கள் குறுகிய முடிகளால் மூடப்பட்டிருக்கும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:எலிகள்
பாலிங்கியான்

**பாலிங்கியான்** (மலாய் மொழி: *Balingian*; ஆங்கிலம்: *Balingian*; சீனம்: 万年烟) என்பது மலேசியா, சரவாக் மாநிலத்தில் முக்கா பிரிவு; முக்கா மாவட்டத்தில் அமைந்து உள்ள நகரமாகும். இது முக்கா மாவட்டத்தின் துணை மாவட்டமும் ஆகும்.

பாலிங்கியான் நகரத்தின் நடுவில் பாலிங்கியான் ஆறு ஓடுகிறது. மாநிலத் தலைநகர் கூச்சிங்கின் வட கிழக்கே 286 கி.மீ. (178 மைல்) தொலைவில் அமைந்துள்ளது. அதே வேளையில் முக்கா நகரத்தில் இருந்து 60 கி.மீ. தொலைவில் அமைந்துள்ளது. 

## குடியேற்றங்கள்

பாலிங்கியான் நகரத்திற்கு அருகில் உள்ள குடியேற்றங்கள்:

* லெமாய் - *Lemai*
* கோலா தாதாவ் - *Kuala Tatau*
* பெனிப்பா- *Penipah*
* தாதாவ் - *Tatau*
* கென்யானா- *Kenyana*
* பெனாகுப் - *Penakub*
* ரூமா கெலாம்பு - *Rumah Kelambu*
* கம்போங் ஜபுங்கான் - *Kampung Jebungan*
* முக்கா- *Mukah*
* ரூமா நியாவாய் - *Rumah Nyawai*

## மக்கள்தொகை

பாலிங்கியான் நகரத்தின் மொத்த மக்கள் தொகை 17,498 ஆகும். இதில் இபான் மக்கள் (68.3%) மற்றும் மெலனாவ் மக்கள் (29.49%) உள்ளனர். அனைத்து மக்களும் ஆறு கிராமங்களிலும் 137 நீண்ட வீடுகளிலும் தங்கியுள்ளனர்.

## காலநிலை
பாலிங்கியான் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்கிறது.

## மேற்கோள்கள்

## வெளி இணைப்புகள்

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
மதுரா பேடா

**மதுரா பேடா** (*Mathura peda*) என்பது இந்தியாவின் மதுராவில் உருவான ஒரு வட இந்திய இனிப்பு உணவாகும். வட இந்தியாவில் *மாவா*விலிருந்து (*கோயா*) தயாரிக்கப்படும் இனிப்புகள் மிகவும் பிரபலமானவை. பேடா, மாவா இனிப்பு வகையாகும். மதுரா பேடா இந்தியாவில் மிகவும் பிரபலமானது. *மதுரா கா பேடா அல்லது சத்தீஸ்கர் கா கேதா* என்பது பழமொழியில் அடிக்கடி பயன்படுத்தப்படுகிறது. இதன் பொருள் "(பிரபலமானது) மதுராவின் பேடா இனிப்பு மற்றும் சத்தீஸ்கரின் இனிப்பாகும்." மதுரா பேடா இனிப்பு பெயராகவும் செயல்படுகிறது. மதுராவிற்கு வருகை தரும் சுற்றுலாவாசிகளை, மதுரா கே பேடே, மேவா வாட்டி பேடா மற்றும் ஏற்றுமதி தரச் சிறப்புப் பேடா ஈர்க்கின்றன. 

## கிருஷ்ணர் பிறப்பு விருந்து
கிருஷ்ணரின் பிறந்த இடமான மதுராவில், மதுரா பேடா கிருஷ்ணருக்கு மிகவும் பிடித்தமான பிரசாதமாகப் பயன்படுத்தப்படுகிறது. இவை புதிய மாவா, பால், சர்க்கரை மற்றும் நெய் சேர்த்து ஏலக்காய்த் தூளுடன் சமைப்பதால் கூடுதல் சுவை பெறுகின்றது. இந்தியாவில் கிருஷ்ண ஜெயந்தி திருவிழா பேடா இல்லாமல் முழுமையடையாது. ஒவ்வொரு ஆண்டும் இந்த நாளில் கிருஷ்ணருக்கு அர்ச்சனை செய்து நோன்பு திறக்க பேடா தயாராகிறது

## உலகளாவிய புகழ்
மதுராவிற்கு வெளியே உள்ள பல்வேறு சுற்றுலாத் தலங்களிலும், மதுரா பேடே மற்ற இந்திய இனிப்புகளான மனேர் கே லட்டு மற்றும் ஆக்ரா கா பேடா போன்றவற்றுடன் பிரபலமான இனிப்பாகும்.

## நாட்டுப்புறச் சுவை
மதுரா டேயின் சுவை இந்திய நாட்டுப்புறக் கதைகளிலும் காணப்படுகிறது. "*மதுர கே பேடே மோஹே லவே, கிலாவே ஜி.....*" (எனக்கு மதுரா கா பேடாவைச் சாப்பிடத் தருகிறார்) என்பது இந்தியாவில் உள்ள மணல் பூசை (வழிபாட்டு) பாடல்களில் பிரபலமான பாடல். 

## புவி-சிறப்பு பிரசாதமாக
குருசேத்திரத்தின் 48 கோசு பரிக்கிரமாவில் உள்ள குருச்சேத்ர பிரசாதம் (சன்ன லட்டு) போலவே, பிரஜ் பரிக்கிரமாவில் உள்ள மதுரா பேடா புவிசார் சிறப்புப் பிரசாதமாகும்.

## மேலும் பார்க்கவும்

* ஆக்ரா பேடா
* பிகானேரி புஜியா

## மேற்கோள்கள்

## வெளி இணைப்புகள்
* நிஷா மதுலிகா
* சஞ்சீவ் கபூர்
* Youtube வீடியோ
பகுப்பு:இந்திய இனிப்பு உணவுகள்
மில்லரின் நிக்கோபார் எலி

**முட்டாள் எலி, நிக்கோபார் தீவுக்கூட்ட எலி** அல்லது **மில்லரின் நிக்கோபார் எலி** (*ரேட்டசு பர்ரசு*) இந்தியாவில் நிக்கோபார் தீவுகளில் காணப்படும் அகணிய உயிரி. இது பெரிய நிக்கோபார் தீவு, சிறிய நிக்கோபார் மற்றும் டிரின்கெட் தீவுகளில் வாழ்கிறது. கார் நிக்கோபார் தீவில், *ரேட்டசு பால்மரும்* *ரேட்டசு அனடமனென்சிசும்* காணப்படுகின்றன.

இந்த இனம் முதன்முதலில் 1902-ல் மில்லர் என்பவரால் விவரிக்கப்பட்டது. இவர் இதை *[[மசு (பேரினம்)|மசு]]* பேரினத்தில் வகைப்படுத்தினார். இன்று இது *ரேட்டசு* பேரினத்தில் வகைப்படுத்தப்பட்டுள்ளது.v மில்லர் தனது அசல் விளக்கத்தில் பொதுவான பெயரை வழங்காததால், "முட்டாள் எலி" என்ற பெயரின் தோற்றம் நிச்சயமற்றதாக உள்ளது. பன்னாட்டு பாதுகாப்பு சங்கத்தின் தரவுகளின் மிக சமீபத்திய ஆதாரங்களில் இது அடங்கும்.

## வாழிடமும் பரவலும்
இந்த எலி நிக்கோபார் தீவுகளுக்குச் சொந்தமானது. இது பெரிய நிக்கோபார், லிட்டில் நிக்கோபார் மற்றும் டிரின்கெட் தீவுகளில் தனிமைப்படுத்தப்பட்ட கூட்டங்களாகக் காணப்படுகின்றது. இது வெப்பமண்டல பசுமையான மற்றும் பகுதி பசுமையான காடுகளில் வாழ்கிறது.

## பாதுகாப்பு
முட்டாள் எலி பன்னாட்டு இயற்கைப் பாதுகாப்புச் சங்கத்தினால் அருகிய இனமாக வகைப்படுத்தப்பட்டுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
அகண்ட சீன சிற்றெலி

**அகண்ட சீன சிற்றெலி** (*Greater Chinese mole*)(*Greater Chinese mole*)(*யூரோசுகேப்டர் கிராண்டிசு*) என்பது டல்பிடே குடும்பத்தில் உள்ள பாலூட்டி சிற்றினமாகும். இது சீனாவிலும் மியான்மரிலும் காணப்படுகிறது. இது கடைவாய்ப் பல் அடிப்படையில் வேறுபடுத்தி அறியப்படுகிறது.

## மேற்கோள்கள்

பகுப்பு:சீனாவின் பாலூட்டிகள்
இந்தியச் சிறிய வயல் எலி

**இந்தியச் சிறிய வயல் எலி** (*Little Indian field mouse*)(*மசு போடுகா*) என்பது முரிடே குடும்பத்தில் உள்ள கொறிணி சிற்றினமாகும். இது வங்காளதேசம், இந்தியா, மியான்மர், நேபாளம் மற்றும் இலங்கை ஆகிய நாடுகளில் காணப்படுகிறது .

## விளக்கம்
தலை மற்றும் உடல் நீளம் 7 செ.மீ. ஆகும். இதன் வால் 6 செ.மீ. நீளமுடையது. உடலின் மேல் மேற்பரப்பில் சாம்பல் கலந்த வெள்ளை அல்லது வெள்ளை நிறத்திலும் வயிற்றுப்பகுதி பளபளப்பான வெளிர் பழுப்பு நிறமாகவும் இருக்கும். பெரும்பாலும் மார்பின் குறுக்கே வெளிர் பழுப்பு நிற பட்டை அல்லது பிளவு இருக்கும். பெரிய வட்டமான காதுகள் உள்ளன. முகவாய் மாறாக குறுகி காணப்படும். வால் மேலே கருமையாகவும் கீழே வெளிர் நிறமாகவும் இருக்கும். மேல் வெட்டுப்பற்கள் பின்னோக்கி வளைந்திருக்கும்.

## கலாச்சாரத்தில்
இந்த விலங்கு சிங்கள மக்களால் சரியான சுட்டி எனப் பொருள் படும் வகையில் *வெல் ஹீன் மியா* ( වෙල් හීන් මීයා) என்று அழைக்கப்படுகிறது.

## மேற்கோள்கள்

பகுப்பு:Articles with 'species' microformats
கிருஷ்ண பலராமர் கோயில்

**கிருஷ்ண பலராமர் கோயில்** (**Sri Krishna Balaram Mandir**, also called **ISKCON Vrindavan**), இந்தியாவின் உத்தரப் பிரதேசம் மாநிலத்தின் மதுரா மாவட்டத்தில் உள்ள  பிருந்தாவனத்தில் அமைந்த மூன்று கோயில்களின் தொகுதி ஆகும். இக்கோயில் வளாகத்தை இஸ்கான் பக்தி இயக்கத்தினர் 1977-ஆம் ஆண்டில் நிறுவினர்.  இக்கோயில் வளாகத்தில் ராதை-கிருஷ்ணருக்கு **இராதா சியாம்சுந்தர்** எனும் பெயரில்  ஒரு கோயிலும், கிருஷ்ணர்-பலராமர் பெயரில் ஒரு கோயிலும் மற்றும் சைதன்யர்-நித்தியானந்தர்   கோயிலும் உள்ளது.

இக்கோயில் நடுவில் கிருஷ்ணர் மற்றும் பலராமன் மூலவர்களாக உள்ளனர். வலப்புறத்தில்  இராதா கிருஷ்ணன் இராதா சியாம்சுந்தர் எனும் பெயரில் கோபியர்களுடன் ஒரு தனிக்கோயில் உள்ளது. இடது புறத்தில் சைதன்யர், நித்தியானந்தர் மற்றும் பக்திவேதாந்த சுவாமி பிரபுபாதா ஆகியோர்களுக்கு கோயில் உள்ளது. இக்கோயிலின் நுழைவாயில் அருகேசைதன்யர் மற்றும்  பக்திவேதாந்த சுவாமி பிரபுபாதா ஆகியோரின் சமாதி மண்டபம்  உள்ளது. 
## இதனையும் காண்க
*மதுரா கிருஷ்ணன் கோயில் 
*பங்கே பிகாரி கோயில், பிருந்தாவனம்
*இராதா ராணி கோயில்,  பர்சானா
*பிருந்தாவனம் காதல் கோயில்
## மேற்கோள்கள்

## வெளி இணைப்புகள்

* Krishna-Balaram Mandir 24-hour Kirtan official web site
* Live video Darshan From ISKCON Vrindavan Temples
* ISKCON Vrindavan official website

பகுப்பு:உத்தரப் பிரதேச இந்துக் கோயில்கள்
பகுப்பு:கிருஷ்ணர் கோயில்கள்
பகுப்பு:மதுரா மாவட்டம்
இராதா மதன் மோகன் கோயில்

**இராதா மதன் மோகன் கோயில்** (**Radha Madan Mohan Temple,**), இந்தியாவின் உத்தரப் பிரதேசம் மாநிலத்தின் மதுரா மாவட்டத்தின் தலைமையிடமான மதுரா நகரத்தில் உள்ள பிருந்தாவனத்தில்  இராதை மற்றும் கிருஷ்ணருக்கு அர்ப்பணிக்கப்பட்ட  இந்துக் கோயில் ஆகும். இது பிருந்தாவனத்தின் பழமையான, மிகவும் மதிக்கப்படும் கோவில்களில் ஒன்றாகும்.இக்கோயில் மூலவர்  **மதன் மோகன்** எனும் கிருஷ்ணர், இராதை மற்றும் கோபியர்களுடன் காட்சி அளிக்கிறார்.

யமுனை ஆற்றின் கரையில் அமைந்த இராதா மதன் மோகன் கோயில், நாகரா கட்டிடக்கலை நயத்தில் கட்டப்பட்டுள்ளது. காளியன் படித்துறையில் அமைந்த இக்கோயிலின் உயரம் 50 அடி ஆகும்.

## வரலாறு
தொன்மக் கதைகளின் படி இக்கோயிலை கிருட்டிணனின் கொள்ளும்பேரன் வஜ்ரநாபனாக் இக்கோயில் கட்டப்பட்டதாக கூறப்படுகிறது. காலப்போக்கில் கோயில் அழிந்துவிட்டது. பின்னர், அத்வைத ஆச்சாரியர் பிருந்தாவனத்திற்குச் சென்றபோது, ஒரு பழைய ஆலமரத்தின் அடிவாரத்தில் மதன் மோகனின் தெய்த்தைக் கண்டுபிடித்தார். மதன மோகனின் வழிபாட்டை அவர் தனது சீடரான புருசோத்தம சௌபேயிடம் ஒப்படைத்தார். பின்னர் அவர் சனாதன கோஸ்வாமியிடம் தெய்வத்தை வழங்கினார். 

வரலாற்று ஆதாரங்களின் படி 1580-ஆம் ஆண்டில் இல் முல்தான் வணிகர் கபூர் ராம் தாஸ் என்பவரால் சிறீ சனாதன கோஸ்வாமியின் வழிகாட்டுதலின் கீழ் இந்த கோயில் மீண்டும் கட்டப்பட்டது. கி.பி. 1670 இல் முகலாய பேரரசர் ஔரங்கசீப்பின் படையெடுப்பால் இந்தக் கோயிலுக்கு பாதிப்பு ஏற்படலாம் என்பதால், மூலவர் சிலை ஜெய்சிங்கால் ஒரே இரவில் ஜெய்ப்பூருக்கு இரகசியமாக கொண்டு செல்லப்பட்டது. பின்னர், மன்னர் கோபால் சிங்கால் மூலவர் சிலைகள் கரௌலிக்கு எடுத்துச் செல்லபட்டன. இராதா மதன் மோகன் கோயிலின் பழைய மூலவர் தற்போது இராசத்தானின் கரௌலியில் உள்ள மதன் மோகன் கோவிலில் நிறுவப்பட்டுள்ளது. 

மதன் மோகனின் மூலவர் சிலை இடுப்பிலிருந்து கீழே கிருஷ்ணரைப் போலவே இருப்பதாகக் கூறப்படுகிறது. ஒரு கட்டத்தில் மைலவர் சிலையை திருப்பிக் கேட்டபோது மறுக்கபட்டது. இதனால் கி.பி 1748 இல் மதன் மோகன் கோவிலில் புதியதாக உருவாக்கபட்ட மூலவர் சிலை நிறுவப்பட்டது. கருவறையில் மதன் மோகன், இராதை, இலலிதா எனப்படும் கோபி ஆகிய மூவர் உள்ளனர். சிவப்புக் கல்லில் 20 மீட்டர் உயரத்தில் இக்கோயில் கட்டபட்டுள்ளது.

## படக்காட்சிகள்


File:Oriental Scenery Fig 2.jpg|1795-இல் இராதா மதன் மோகன் கோயில் 
File:Madan-Mohan-Mandir-N-UP-A197.jpg| இராதா மதன் மோகன் கோயிலின் வெளிப்புறக் காட்சி, பிருந்தாவனம்
File:Courtyard of a temple at Brindaban by Seetaram.jpg|இராதா மதன் மோகன் கோயிலின் உட்புறக்காட்சியின் ஓவியம், ஆண்டு 1814-15.
File: MadanMohanmandir.jpg|கோயிலின் முன்புறக் காட்சி 
File:Vrindavan - India (12955794664).jpg| கோயிலில் பக்தர்கள் 
File:*Another_view_of_the_temples,_from_the_river_side,_by_the_Daniells.jpg| இராதா மதன் மோகன் கோயில் ஓவியம், ஆண்டு 1789 


## அருகமைந்த இடங்கள்
* பங்கே பிகாரி கோயில்
* மதுரா கிருஷ்ணன் கோயில்
## இதனையும் காண்க
* இராதா கிருஷ்ணன் 
## மேற்கோள்கள்

பகுப்பு:மதுரா மாவட்டம்
பகுப்பு:கிருஷ்ணர் கோயில்கள்
பகுப்பு:உத்தரப் பிரதேச இந்துக் கோயில்கள்
மதன் மோகன் கோயில்

**மதன் மோகன் கோயில்** (**Madan Mohan Temple**) இந்தியாவின் இராஜஸ்தான் மாநிலத்தின் விரஜபூமியில் உள்ள கரௌலி மாவட்டத்தின் தலைமையிடமான கரௌலி நகரத்தில்  இராதை மற்றும் கோபியர் உடனான கிருஷ்ணர் கோயில் ஆகும். இக்கோயில் பனாஸ் ஆற்றின் துணை ஆறான பத்திராவதி ஆற்றின் கரையில் அமைந்துள்ளது. இக்கோயிலை 1600-ஆம் ஆண்டில் கோபால் சிங் என்பவரால் நிறுவப்பட்டது.

## வரலாறு
முகலாயப் பேரரசர் அவுரங்கசீப்பின் தாக்குதலிருந்து பாதுகாக்க, பிருந்தாவனம் இராதா மதன் மோகன் கோயில் விக்கிரங்களை, கரௌலி இராச்சிய மன்னர் கோபால் சிங், கரௌலிக்கு கொண்டு வந்து அங்கு மதன் மோகன் கோயிலை நிறுவினார்.
## இதனையும் காண்க
* இராதா மதன் மோகன் கோயில், பிருந்தாவனம்
* கரௌலி
* கைலா தேவி கோயில்
## மேற்கோள்கள்

## வெளி இணைப்புகள்
*http://www.tourism.rajasthan.gov.in/karauli.html
*https://www.rajasthantourplanner.com/Monuments-Citywise/karauli-madan-mohan-temple.html

பகுப்பு:கரௌலி மாவட்டம்
பகுப்பு:கிருஷ்ணர் கோயில்கள்
பாடியந்தல் பாறை ஓவியங்கள்

**பாடியந்தல் பாறை ஓவியங்கள்**  என்பது இந்தியாவின் தமிழ்நாடு மாநிலம், கள்ளக்குறிச்சி மாவட்டம், திருக்கோயிலூர் வட்டத்தில் உள்ள பாடியந்தல் கிராமத்தின்  அருகே அமைந்துள்ள குகையில் தீட்டப்பட்டுள்ள பாறை ஓவியங்களைக் குறிக்கும். பாடியந்தல் பாறை ஓவிய குகைத்தளம், சோழவாண்டிபுரம் ஆண்டிமலை சமணர் குகைத்தளத்தின் பின்னே அமைந்துள்ளது. உள்ளூர் மக்கள் இக்குகையினை "இருளன் கல்" என்று அழைக்கிறார்கள். 

## அமைவிடம்
பாடியந்தல் இந்தியாவின் தமிழ்நாடு மாநிலம், கள்ளக்குறிச்சி மாவட்டம், திருக்கோயிலூர் வட்டத்தில் உள்ள ஒரு கிராமமாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2164 ஆகும். இவ்வூரின் அஞ்சல் குறியீட்டு எண்: 605751 ஆகும். இவ்வூர் திருக்கோயிலூரிலிருந்து 14.7 கி.மீ. தொலைவிலும், ஆலம்பாடியிலிருந்து 29.4 கி.மீ. தொலைவிலும், கீழ்வாளையிலிருந்து 35.6 கி.மீ. தொலைவிலும், விழுப்புரத்திலிருந்து மேற்கு நோக்கி 40 கி.மீ. தொலைவிலும், செத்தவரையிலிருந்து 40.7 கி.மீ. தொலைவிலும்,  திருவண்ணாமலையிலிருந்து  44.7 கி.மீ. தொலைவிலும், செஞ்சியிலிருந்து 66.4 கி.மீ. தொலைவிலும்,  அமைந்துள்ளது. 

## பாறை ஓவியங்கள்

குகையின் கூரையில், குதிரை, வில் மற்றும் அம்பு போன்ற பழங்கால ஓவியங்கள் தீட்டப்பட்டுள்ளன. இங்கு மான்தோல் போன்ற வடிவத்தில் ஒரு விரிப்பு சிறப்பாகத் தீட்டப்பட்டுள்ளது. தரை விரிப்பு குறித்து வரையப்பட்ட பாறை ஓவியம் இங்கு மட்டுமே காணக்கிடைக்கிறது.  கூரை மற்றும் பக்கவாட்டுச் சுவர்களில் குறியீட்டு ஓவியங்கள் தீட்டப்பட்டுள்ளன.

## மேற்கோள்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:பாறை ஓவியங்கள்
பகுப்பு:தமிழ்நாட்டின் வரலாற்றுச் சிறப்பு இடங்கள்
பகுப்பு:கள்ளக்குறிச்சி மாவட்டம்
ரே பிசர்

**ரே பிசர்** () (பிறப்பு: செப்டம்பர் 8, 1987) என்பவர் அமெரிக்க நாட்டு நடிகர் ஆவார். இவர் 2016 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட சைபோர்க் என்ற மீநாயகன் கதாபாத்திரத்தை சித்தரித்து வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற படங்களில் நடித்துள்ளார்.

## ஆரம்பகால வாழ்க்கை
பிசர் செப்டம்பர் 8, 1987 இல் பால்ட்டிமோர், மேரிலாந்தில் பிறந்து, லோன்சைட், நியூ ஜேர்சியில் இவரது தாய் மற்றும் பாட்டியால் வளர்க்கப்பட்டார். இவர் ஹாடன் ஹைட்ஸ் உயர்நிலைப் பள்ளியில் பயின்ற நேரத்தில் சோமர்டேலில் உள்ள சினிமார்க் தியேட்டரின் சலுகை நிலையத்தில் பணியாற்றினார். அதைத் தொடர்ந்து உயர்நிலைப் பள்ளி ஆங்கிலம் மற்றும் வரலாற்று ஆசிரியர்கள் மூலம் இசை நாடகத்தில் ஈடுபட்டார்.

## மேற்கோள்கள்

## வெளிப்புற இணைப்புகள்
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க நாடக நடிகர்கள்
பகுப்பு:மீநாயகன் திரைப்பட நடிகர்கள்
சுனிதா காந்தி

**சுனிதா காந்தி** (*Sunita Gandhi*) ஓர் இந்தியக் கல்வியாளர் ஆவார். உத்திரப்பிரதேச மாநிலம் இலக்னோவில் 1961 ஆம் ஆண்டு மே மாதம் 17 ஆம் நாளன்று சகதீசு காந்திக்கும் பாரதி காந்திக்கும் மகளாகப் பிறந்தார். கேம்பிரிட்ச்சுப் பல்கலைக்கழகத்தில் இயற்பியலில் முனைவர் பட்டம் பெற்றுள்ளார். உலக வங்கியில் பொருளாதார நிபுணராக பணியாற்றியுள்ளார். பின்தங்கிய குழந்தைகள் மற்றும் பெரியவர்களுக்கு தரமான கல்வியை அளிக்கும் அமைப்பான  தேவி சன்சுதான் என்ற இலாப நோக்கற்ற அமைப்பின் நிறுவனர்-தலைவராக அறியப்படுகிறார். இந்தியா சாதனையாளர்கள் புத்தகத்தின் 2015 ஆம் ஆண்டிற்கான கல்வியாளர் விருதும், 2017 ஆம் ஆண்டு உத்தரப் பிரதேசத்தின் தொலைநோக்கு பார்வை கொண்டவர் என்பதற்கான டைனிக் பாசுகர் விருதும் பெற்றுள்ளார்.
 
## தொழில்

பல்வேறு காரணங்களால் ஆயிரக்கணக்கான குழந்தைகள் பள்ளிக்குச் செல்ல முடியாத நிலையில் கிராமப்புறங்களில் உள்ளனர். 30 நாட்களுக்குள் அடிப்படை கல்வியறிவை வழங்குவதை நோக்கமாகக் கொண்டு தன்னார்வத் தொண்டர்களின் உதவியுடன் சுனிதா காந்தி இந்தத் திட்டத்தில் பணியாற்றி வருகிறார். வசதியற்ற குழந்தைகளுக்கும் இந்த புதிய வழியை இவரது இயக்கம் கற்றுக்கொடுக்கிறது.

உலகளாவிய கனவு எழுத்தறிவு ஆய்வை சுனிதா காந்தியும் இவரது குழுவினரும் உத்தரப்பிரதேசத்தில் 
மேற்கொண்டனர்.

கன்சாசு பல்கலைக்கழகத்தில் சுனிதா காந்தி ஒரு நூலகர் ஆவார். அவுட் லுக் , தி இந்து, குட்ரீட்சு, தெக்கான் எரால்டு,  பொருளாதார மற்றும் அரசியல் வார இதழ், பைனான்சியல் எக்சுபிரசு, பிசுனசு வோர்ல்டு எடுகேசன் ஆகிய பத்திரிகைகளில் கட்டுரைகள் எழுதிவருகிறார். 1994 ஆம் ஆண்டு தனது சக முனைவர் இராபர்ட் சாண்டர்சுடன் இணைந்து உலகளாவிய கல்விக்கான மன்றத்தை லை நிறுவினார்.

## மேற்கோள்கள்

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:இந்தியக் கல்வியாளர்கள்
பகுப்பு:உத்தரப் பிரதேச நபர்கள்
நீள மூக்கு சிற்றெலி

**நீள மூக்கு சிற்றெலி** (*யூரோசுகேப்டர் லாங்கிரோசுட்ரிசு*) என்பது தால்பிடே குடும்பத்தில் உள்ள ஒரு பாலூட்டி சிற்றினமாகும். இது சீனாவில் பரவலாகக் காணப்படும் அகணிய உயிரி.

ஆர்லோவின் சிற்றெலி (*யூ. ஒர்லோவி*) மற்றும் குஸ்நெட்சோவின் சிற்றெலி (*யூ. குசுனெட்சோவி*), தெற்கு சீனாவிலிருந்து வடக்கு வியட்நாம் வரை காணப்படும். இது *யூ. லாங்கிரோசுட்ரிசின்* இனமாகக் கருதப்பட்டது. ஆனால் 2016-ல் இவை தனித்துவமான சிற்றினங்கள் என்று விவரிக்கப்பட்டது. யாங்சி ஆறானது *யூ. லாங்கிரோசுட்ரிசை* தெற்கு சிற்றினங்களிலிருந்து பிரிக்கும் தடையாக கருதப்படுகிறது.  *யூ. லாங்கிரோசுட்ரிசு யாங்சிக்கு* வடக்கே மட்டுமே காணப்படுகிறது.

## மேற்கோள்கள்

பகுப்பு:சீனாவின் பாலூட்டிகள்